สอบถามหน่อยค่ะ ประจำเดือนมาแค่3-4วันตั้งแต่วันที่7-10และเป็นสีน้ำตาล มาไม่มากมาแค่ติดผ้าอนามัย พอวันที่27ก้มาอิก มาแค่นิดๆหน่อยๆพอเปื้อนกางเกงใน
สวัสดีค่ะ หากประจำเดือนมาวันที่ 7-10 ก.พ. แล้วมีเลือดออกมาอีกในวันที่ 27 ก.พ. เท่ากับมีระยะห่าง 20 วัน ถือว่ามีระยะห่างสั้นกว่าปกติ ดังนั้น เลือดที่ออก อาจเกิดจาก1. ภาวะแทรกซ้อนจากการตั้งครรภ์ เชน แท้งคุกคาม ท้องนอกมดลูก เป็นต้น แต่มักมีอาการปวดท้องน้อยร่วมด้วย ทั้งนี้ เลือดที่ออกในวันที่ 7 ก.พ.อาจไม่ใช่ประจำเดือนก็ได้2. เป็นเลือดออกช่วงไข่ตก โดยเลือดจะมีปริมาณเล็กน้อย และมาเพียง 1 วัน แต่มักจะออกในช่วงกึ่งกลางของรอบเดือน ประมาณวันที่ 13-15 ของการมีประจำเดือน3. จากการใช้ยาฮอร์โมนต่างๆ รวมถึงยาสตรี ยาสมุนไพร อาหารเสริมต่างๆ4. มีการอักเสบติดเชื้อในโพรงมดลูก แต่มักมีตกขาวผิดปกติและอาการปวดท้องน้อยร่วมด้วย5. ความผิดปกติที่มดลูก เช่น เนื้องอกมดลูก มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ เยื่อบุโพรงมดลูกเจริญผิดที่ มะเร็งเยื่อบุโพรงมดลูก เป็นต้น แต่มักพบในหญิงวัยกลางคนขึ้นไป6. มีโรคในระบบอื่นๆ เช่น มีภาวะเกร็ดเลือดต่ำ มีภาวะไทรอยด์ฮอร์โมนต่ำ เป็นต้นหรืออาจเกิดจากการผลิตฮอร์โมนของรังไข่ไม่เป็นไปตามปกติก็ได้เนื่องจากเพิ่งมีอาการ อาจลองสังเกตเลือดที่ออกไปก่อน หากเลือดที่ออกมีปริมาณไม่มาก ออกเพียงไม่กี่วันแล้วไหาย ไม่มีปวดท้องน้อย ก็อาจไม่จำเป็นต้องทำอะไร แต่หากยังคงมีเลือดออกมาอีกเรื่อยๆโดยที่ไม่ได้เกิดจากการใช้ยาใดๆ หรือเลือดที่ออกมีปริมาณมาก หรือมีปวดท้องน้อยมาก หรือมีตกขาวที่ผิดปกติ ก็ควรไปพบแพทย์เพื่อตรวจค่ะ